**อเมริกาส์เน็กซต์ท็อปโมเดล ฤดูกาลที่ 2** ออกอากาศเมื่อวันที่ 20 พฤษภาคม พ.ศ. 2546 จัดทำโดยสุดยอดนางแบบและพิธีกรรายการโทรทัศน์ ไทร่า แบงคส์ โดยคำโฆษณาประจำฤดูนี้ก็คือ "They are all gorgeous, but only one has what it takes"

สำหรับฤดูกาลนี้จะมีผู้เข้าแข่งขันทั้งหมด 12 คน และในรอบสุดท้ายผู้เข้าแข่งขันจะได้บินไปแข่งกันต่อที่ เมืองมิลาน ประเทศอิตาลี และผู้ชนะจะได้เซ็นสัญญากับบริษัท IMG Models ได้รับการสัญญาการทำงานกับบริษัทเครื่องสำอาง Sephora. และถ่ายแบบขึ้นปกนิตยสาร Jane

และผู้ชนะก็คือ โยแอนนา เฮาว์ส จาก ฟลอริดา ซึ่งนับเป็นผู้ชนะที่อายุมากที่สุด และมีเชื้อสายผสมหลายเชื้อชาติมากที่สุดที่เคยมีการแข่งขันมา

ข้อมูลการออกอากาศ
-----------------

#### The Girl Who Overslept

*ออกอากาศ : 13 มกราคม 2547*

สาวๆ ที่ผ่านการคัดเลือกถูกรับขึ้นรถบัสที่ตระเวนไปทั่วนิวยอร์ก ซึ่งทันทีที่พบหน้ากัน การแข่งขันก็เริ่มต้นขึ้นทันทีจากนั้นไทร่าก็พาผู้เข้าแข่งขันทั้งหมดไปเดินแบบครั้งแรกบนเรือนาวิกโยธิน ซึ่งไทร่ารู้สึกว่า สาวๆ เหล่านี้ยังคงขาดทักษะในการเป็นนางแบบอย่างมากในการถ่ายภาพครั้งแรก สาวๆ จะต้องถ่ายภาพโฆษณาให้กับคอนแทคเลนส์ในหัวข้อ "สวนอีเดน" โดยผู้เข้าแข่งขันทั้งหมดจะต้องถ่ายภาพเปลือยบอดี้เพนท์และมีเพียงเครื่องประดับติดตัวเท่านั้น แอนนาปฏิเสธที่จะถ่ายรูปครั้งนี้เพราะรู้สึกว่ามันผิดต่อลูกและสามีที่บ้าน ในขณะที่เจนาสเซีย ตื่นสายและมาถ่ายรูปเกือบไม่ทันเพราะไม่มีใครยอมปลุกเธอเลย

| ผู้เข้าแข่งขัน | อีฟแบบต่างๆ |
| --- | --- |
| แอนนา | อีฟแห่งท้องทะเล |
| เอพริล | อีฟจากเอเชีย |
| เบธานี่ | อีฟแห่งฤดูหนาว |
| คามิลล์ | อีฟปักษาแห่งสรวงสวรรค์ |
| เคธี่ | อีฟแห่งสรวงสวรรค์ |
| เฮทเธอร์ | อีฟแห่งดอกไม้ |
| เจนาสเซีย | อีฟคันศรแห่งความรัก |
| เมอร์เซดีส | อีฟจากอียิปต์ |
| ซาร่า | อีฟในยุคกลาง |
| แชนดี้ | อีฟในเทพนิยาย |
| ซีโอมาร่า | อีฟแห่งตัณหาราคะ |
| โยอันนา | อีฟแห่งรัตติกาล |

ในห้องผู้ตัดสิน ภาพของคามิลล์, เมอร์เซดีส, เอพริล, แชนดี้, เฮทเธอร์ และซาร่า สร้างความประทับใจให้กับกรรมการเป็นอย่างมาก คณะกรรมการชื่นชมใบหน้าที่สวยคลาสสิกของโยอันนา และเบธานีถูกติเรื่องที่เธอมีหน้าอกใหญ่เกินไป แอนนาและเจนาสเซียตกเป็นสองคนสุดท้าย กรรมการรู้สึกไม่พอใจที่เจนาสเซียมาสายไม่ว่าจะอ้างเหตุผลอะไรก็ตาม แต่คนที่ถูกคัดออกก็คือแอนนา สาวไซส์ใหญ่ประจำฤดูกาลนี้เนื่องจากเธอปฏิเสธที่จะถ่ายรูปซึ่งเป็นสิ่งที่อภัยไม่ได้ยิ่งกว่า

* **ผู้ที่ถูกเรียกชื่อคนแรก** : คามิลล์ แมคโดนัลด์
* **ผู้ที่ยืนเป็นสองคนสุดท้าย** : แอนนา แบรดฟิลด์ และ เจนาสเซีย ชาคอส
* **ผู้ที่ถูกคัดออก** : แอนนา แบรดฟิลด์
* **ช่างถ่ายภาพ** : ไนเจล บาร์คเกอร์
* **แขกรับเชิญพิเศษ** : เอ็ด ลิบบี้, จิม เดอ ยอนเกอร์, ไมค์ แรนดี้, เอียน โจนส์, โยฮันห์ เคเปดา

#### The Girl Who Has a Temper

*ออกอากาศ : 20 มกราคม 2547*

ผู้เข้าขันทั้ง 11 คนที่เหลือได้เรียนการเดินแบบบนรันเวย์กับ เจ.อเล็กซานเดอร์ และจากการแข่งขัน เคธี่เป็นผู้ชนะในการแข่งเดินครั้งนี้ และรางวัลของเธอก็คือ การได้ไปงานค็อกเทลของ คาร์เมน มาร์ค วอลโว่ และเธอได้เลือกให้เมอร์เซดีส และ คามิลล์ ให้ไปกับเธอด้วย ในการถ่ายภาพครั้งนี้ สาวๆ ต้องถ่ายโฆษณารองเท้าให้กับ สตีฟ แมดเดน โดยที่พวกเธอต้องเป็นคนคิดท่าโพสและเลือกรูปที่ดีที่สุดด้วยตัวเอง ในห้องผู้ตัดสินแชนดี้ตกเป็นสองคนสุดท้าย เพราะความไม่มั่นใจในตัวเองและท่าเดินบนรันเวย์ที่หายนะ แต่คนที่ถูกคัดออกคือเบธานี ที่คณะกรรมการรู้สึกว่าเธอไม่สามารถที่จะจัดการยังไงกับหน้าอกและจะโพสท่ายังไงให้ออกมาเหมาะสม

* **ผู้ที่ถูกเรียกชื่อคนแรก** : เคธี่ แอนเดอร์สัน
* **ผู้ที่ยืนเป็นสองคนสุดท้าย** : เบธานี ฮาริสัน และ แชนดี้ ซัลลีแวน
* **ผู้ที่ถูกคัดออก**: เบธานี ฮาริสัน
* **ช่างถ่ายภาพ** : ชี กราแฮม
* **แขกรับเชิญพิเศษ** : มาร์ติน สโนว์, แม็กกี้ ไรเซอร์, คาร์เมน มาร์ค วอลโว

#### The Girl Who Can Cry At The Drop Of A Hat

*ออกอากาศ : 27 มกราคม 2547*

ถึงเวลาที่สาวๆ จะต้องเมคโอเวอร์ ซึ่งบางคนก็พึงพอใจในลุคใหม่ที่เปลี่ยนไป หลังจากที่เจย์ แมนูเอล ได้สอนให้สาวๆ แต่งหน้าแล้ว ก็ทำการแข่งขันการแต่งหน้ากันภายในเวลา 15 นาที โดยมีอุปกรณ์เตรียมไว้ให้เรียบร้อยแล้ว และผู้ชนะก็คือโยอันนา และรางวัลก็คือการได้ไปดินเนอร์กับเพื่อนสามคน ซึ่งเธอเลือกซาร่า, ซีโอมาร่า และเอพริล ให้ไปทานกับเธอด้วย โดยสาวๆ ที่เหลือที่แพ้การแข่งขันต้องเป็นคนบริการทำอาหารพร้อมทั้งเสริฟให้กับพวกเธอด้วย

หลังจากที่แข่งขันเสร็จ แชนดี้เกิดอาการเป็นลมหมดสติไปเพราะความร้อน สร้างความตกใจให้กับผู้เข้าแข่งขันคนอื่น หลังจากที่ปฐมพยาบาลจนฟื้นแล้ว แชนดี้ก็รู้ตัวว่าเธอต้องทานอาหารและพักผ่อนให้เพียงพอ จะได้ไม่เกิดอาการเช่นนี้ขึ้นมาอีก สำหรับการถ่ายภาพในครั้งนี้ ผู้เข้าแข่งขันต้องลอยตัวอยู่ในตึกสูงเพื่อถ่ายภาพโฆษณาให้กับร้านซักรีดของ เชลลิ ซีกัล เคธี่ถึงกลัวความสูงมากแต่เธอก็ยอมอดทนถ่ายต่อไปให้เสร็จครบ 12 ภาพ

ซีโอมาร่า กับ เฮทเธอร์ ตกเป็นสองคนสุดท้าย เนื่องจากพวกเธอทั้งคู่ ถ่ายภาพออกมาได้น่าผิดหวังมาก และคนที่ต้องกลับบ้านก็คือเฮทเธอร์ ซึ่งไม่มีประสบการณ์และติดขัดตลอดเวลา

* **ผู้ที่ถูกเรียกชื่อคนแรก** : แชนดี้ ซูลลิแวน
* **ผู้ที่ยืนเป็นสองคนสุดท้าย** : เฮทเธอร์ บลัมเบิร์ก และ ซีโอมาร่า ฟรานส์
* **ผู้ที่ถูกคัดออก** : เฮทเธอร์ บลัมเบิร์ก
* **ช่างถ่ายภาพ** : ริชาร์ด ดีน
* **แขกรับเชิญพิเศษ** : เอ็ดเวิร์ด ทรีโคมี, โจเอล วอร์เรน, คาริมา แคสเทนดา, จูลี่ เรดเฟิร์น, ไมค์ ชาริทส์, ไมค์ แรนดี้, เอริค เนียแมนด์, ฮัลลี โบว์แมน

#### The Girl Who Needs Six Months Of Modeling School

*ออกอากาศ : 3 กุมภาพันธ์ 2547*

คามิลล์เริ่มแสดงพฤติกรรมด้านลบออกมา และยิ่งเห็นเด่นชัดเมื่อเธอพยายามที่จะแข่งกับเอพริลในการออกกำลังกาย ในการแข่งขันสาวๆ ได้พบกับ เบ็ทซี่ จอห์นสัน และต้องเปลี่ยนชุดให้เข้ากับสไตล์ของตัวเอง โดยห้ามใส่ชุดของตนเองแต่ต้องเอาของผู้แข่งขันคนอื่นมาใส่เท่านั้น เคธี่ถูกวิจารณ์ว่าสไตล์การแต่งตัวของเธอเหมือนกับพวกผู้หญิงหากินซึ่งทำให้เธอไม่พอใจเป็นอย่างมาก และผู้ชนะก็คือแชนดี้ ซึ่งได้รางวัลให้ไปทานดินเนอร์กับ เอเดรี่ยน เคอร์รี่ ผู้ชนะจากฤดูกาลแรก และเธอได้เลือกให้ โยอันนา กับ ซีโอมาร่า ให้ไปกับเธอด้วย

หัวข้อการถ่ายภาพในสัปดาห์นี้ สาวๆ ต้องเลียนแบบบุคคลที่มีชื่อเสียง ซีโอมาร่ารู้สึกไม่พอใจที่ต้องลงสีตามตัวให้เข้มขึ้นกว่าเดิมเพื่อให้คล้าย เกรซ โจนส์ ในขณะที่ เมอร์เซดีส ได้ใช้ความเจ็บปวดจากอาการป่วยเป็นโรคลูพัสของเธอถ่ายทอดออกมาในภาพของบิลลี่ ฮอลิเดย์ ได้อย่างงดงาม

| ผู้เข้าแข่งขัน | ดาราผู้มีชื่อเสียง |
| --- | --- |
| เอพริล | แคทเธอรีน ซีตา-โจนส์ |
| คามิลล์ | ไดอาน่า รอสส์ |
| เคธี่ | มาริลีน มอนโร |
| เจเนสเซีย | ซัลม่า ฮาเยค |
| เมอร์เซดีส | บิลลี่ ฮอลิเดย์ |
| ซาร่า | แองเจลินา โจลี |
| แชนดี้ | นิโคล คิดแมน |
| ซีโอมาร่า | เกรซ โจนส์ |
| โยอันนา | ออเดรย์ เฮปเบิร์น |

ภาพถ่ายของเมอร์เซดีสและซีโอมาร่าออกมาทรงพลังและสร้างความประทับใจให้กับกรรมการอย่างมาก และภาพของโยอันนา ออกมาเป็นแฟชั่นชั้นสูง ในขณะที่ภาพของคามิลล์ ออกมาทรงพลัง แต่ทัศนคติของเธอกลับมีปัญหา เคธี่และเจเนสเซียต้องตกเป็นสองคนสุดท้าย แต่เจเนสเซียเป็นผู้ที่ถูกคัดออกเพราะเธอไม่สามารถที่จะหาอะไรมาชดเชยความสูงที่ขาดไปของเธอได้เลย

* **ผู้ที่ถูกเรียกชื่อคนแรก** : เมอร์เซดีส เซลบา-ชอร์เตอร์
* **ผู้ที่ยืนเป็นสองคนสุดท้าย** : เคธี่ แอนเดอร์สัน และ เจเนสเซีย ชาคอส
* **ผู้ที่ถูกคัดออก** : เจเนสเซีย ชาคอส
* **ช่างถ่ายภาพ** : แอนดรูว เอคค์เลส
* **แขกรับเชิญพิเศษ** : ไซมอน ดูแนน, เอเดรียน์ เคอร์รี่, มาร์ติน สโนว์, เดนิโล, ไมเคิล คาร์ล, เบ็ทซี่ จอห์นสัน

#### The Girl Who Is A Visual Orgasm

*ออกอากาศ : 10 กุมภาพันธ์ 2547*

ผู้เข้าแข่งขันได้เรียนรู้เกี่ยวกับบุคลิกภาพ สาวๆ ต้องแสดงความคิดเห็นเกี่ยวกับผู้เข้าแข่งขันคนอื่น ซึ่งทุกคนต่างพากันแสดงความเห็นด้านลบเกี่ยวกับคามิลล์ แชนดี้เล่าเรื่องที่ธอเป็นเหมือนกับแกะดำของครอบครัว และไม่เคยมีใครให้ความรักกับเธอเลย

การแข่งขันประจำสัปดาห์ สาวๆ ต้องเข้ารับการสัมภาษณ์แบบตัวต่อตัวกับ เจนิส ดิคคินสัน และผู้ชนะก็คือเมอร์เซดีสที่กล้าที่จะเปิดเผยเรื่องโรคลูพัสของเธอ และรางวัลก็คือการได้ออกไปช็อปปิ้งข้างนอก ซึ่งเธอได้เลือกให้ซาร่าไปกับเธอด้วย นอกจากนี้ยังมีรางวัลพิเศษอีกอย่างก็คือแม่ของเมอร์ซิดิสและซาร่า รวมถึงแม่ของไทร่าได้มาเยี่ยมพวกเธอถึงในบ้านด้วย

ในการถ่ายรูปประจำสัปดาห์ สาวๆ ต้องโพสท่าถ่ายภาพใต้น้ำ กรรมการต่างลงความเห็นว่าภาพของเอพริลออกมางดงามที่สุด ท่าโพสของเคธี่ดูวิเศษและน่าเหลือเชื่อ ในขณะที่ภาพของซีโอมาร่าดูออกมาเหมือนสิงโตทะเล และเธอก็ต้องเป็นผู้ตกรอบถึงแม้ว่ากรรมการจะไม่พอใจกับท่าทีที่หยิ่งยโสและแข็งกร้าวของคามิลล์ก็ตาม

* **ผู้ที่ถูกเรียกชื่อคนแรก** : ซาร่า เรซี่-ทาบริซี่
* **ผู้ที่ยืนเป็นสองคนสุดท้าย** : คามิลล์ แมคโดนัลด์ และ ซีโอมาร่า ฟรานส์
* **ผู้ที่ถูกคัดออก** : ซีโอมาร่า ฟารนส์
* **ช่างถ่ายภาพ** : จอร์จ โฮลซ์
* **แขกรับเชิญพิเศษ** : แซม คริสเตนเซ่น, ซูซานน่าห์ กัลแลนด์, แครอลีนน์ ลอนดอน, โนเล่ แมริน

#### The Girl Whose Lip Puffed Up

*ออกอากาศ : 17 กุมภาพันธ์ 2547*

สัปดาห์นี้สาวๆ ต้องถ่ายภาพขาวดำโฟกัสที่ใบหน้า จากนั้นพวกเธอต้องไปเรียนการแสดงกับ ทาช่า สมิธ แอร์คี คามิลล์ต้องไปหาหมอเพราะเธอเกิดอาการแพ้ทำให้ริมฝีปากบวมซึ่งทำให้เธอมาสายในการเรียน

ในการแข่งขันสาวๆ ต้องแสดงคู่กับ มาร์ค คอลิเออร์ คามิลล์ถูกตำหนิเรื่องที่ไม่ยอมทำตามบทและแต่งบทพูดขึ้นเอง และผู้ชนะก็คือเอพริล ซึ่งรางวัลก็คือการได้ไปช็อปปิ้งเครื่องประดับในนิวยอร์ก และเธอเลือกให้เคธี่ได้แบ่งรางวัลกับเธอด้วย

ในปลายสัปดาห์ ผู้เข้าแข่งขันต้องมาถ่ายโฆษณาผาดโผนแบบแมททริกซ์ให้กับมันฝรั่งโรลิโทส ผลงานของเอพริลทำออกมาวิเศษทั้งโฆษณาและภาพนิ่งขาวดำ ในขณะที่คามิลล์และเคธี่ผลงานตกลง คณะกรรมการรู้สึกไม่พอใจในทัศนคติของคามิลล์ แต่กลับเป็นเคธี่ที่ถูกคัดออกเพราะกรรมการรู้สึกว่าเธอยังไม่พร้อมและเข้มแข็งพอสำหรับวงการนี้

* **ผู้ที่ถูกเรียกชื่อคนแรก** : เอพริล วิลค์เนอร์
* **ผู้ที่ยืนเป็นสองคนสุดท้าย** : คามิลล์ แมคโดนัลด์ และ เคธี่ แอนเดอร์สัน
* **ผู้ที่ถูกคัดออก** : เคธี่ แอนเดอร์สัน
* **ช่างถ่ายภาพ** : บิล ฮิวเบอเกอร์
* **ผู้กำกับโฆษณา** : เจมส์ เกย์
* **แขกรับเชิญพิเศษ** : ทาช่า สมิธ แอร์คี, มาร์ค คอริเออร์, เดอ ลา การ์ดา, เอริค เนียแมนด์, ไคล์ แฮกเลอร์

#### The Girl Who Is Dripping With Hypocrisy

*ออกอากาศ : 24 กุมภาพันธ์ 2547*

สาวๆ จัดงานฉลองวันเกิดให้กับซาร่า และเธอได้บอกความรู้สึกออกมาว่าต้องการที่จะเป็นนางแบบมากแค่ไหนและเธอก็เชื่อว่าตัวเองมีความสามารถพอที่จะเป็นได้ ผู้เข้าแข่งขันได้ไปเรียนเต้นกับ โทนี่ ไมเคิล และเอพริลเป็นผู้ชนะในการแข่งขันซึ่งรางวัลก็คือได้ออกไปดินเนอร์กับ ODB โดยเธอเลือกให้แชนดี้กับซาร่าได้ไปกับเธอด้วย

ในสัปดาห์นี้สาวๆ ต้องถ่ายมิวสิกวิดีโอเพลงแรกของไทร่า "Shake Ya Body" ในระหว่างการถ่ายทำ เอพริลเดินผิดจังหวะจนเกือบชนกับโยอันนา เมอร์ซิดีสลืมท่าเต้น และโยอันนาจับจังหวะไม่ได้จนถึงกับหกล้มก้นคะมำกับพื้นในระหว่างถ่ายทำ

โยแอนนากลายเป็นสองคนสุดท้ายเพราะความผิดพลาดในการถ่ายมิวสิกวิดีโอ แต่กลับเป็นซาร่าที่ต้องตกรอบเพราะผู้ตัดสินรู้สึกว่าเธอมีลุคที่ดูเซ็กซี่เกินไปในโลกของแฟชั่น ซึ่งทำให้ไทร่าถึงกับต้องหลั่งน้ำตาในการตัดสินครั้งนี้

* **ผู้ที่ถูกเรียกชื่อคนแรก** : แชนดี้ ซูลลิแวน
* **ผู้ที่ยืนเป็นสองคนสุดท้าย** : ซาร่า เรซี่-ทาบริซี่ และ โยอันนา เฮาวส์
* **ผู้ที่ถูกคัดออก** : ซาร่า เรซี่-ทาบริซี่
* **ผู้กำกับโฆษณา** : เคนเนดี้
* **แขกรับเชิญพิเศษ** : รอดนีย์ เจอกินส์, โทนี่ ไมเคิล

#### The Girl with the Signature Walk

*ออกอากาศ : 2 มีนาคม 2547*

สาวๆ ที่เหลือได้มาทานอาหารเที่ยงที่ภัตตาคารกับไทร่า ซึ่งเธอได้บอกให้สาวๆ เก็บกระเป๋าเพื่อที่จะบินไปแข่งต่อกันที่ มิลาน ประเทศอิตาลี จากนั้นผู้เข้าแข่งขันต้องออกโชว์ตัวกับดีไซน์เนอร์ในมิลาน แชนดี้ได้รับคำชมว่าดูเป็นแฟชั่นชั้นสูงที่สุดในบรรดาผู้เข้าแข่งขันทั้งหมดแต่ขี้อายและไม่ค่อยมีความมั่นใจ เมอร์เซดีสดูธรรมดาและตลาดเกินไป เอพริลมีรูปโฉมที่เด่นที่สุดแต่อ่อนในทุกส่วนที่เหลือ โยอันนามีใบหน้าที่งดงามแต่ต้องฟิตร่างกายให้มากกว่านี้ และความมั่นใจของคามิลล์ทำให้เธอเป็นผู้ชนะในการแข่งขันโดยรางวัลก็คือเป็นแบบภาพให้ศิลปินชาวอิตาเลียน ซึ่งเธอเลือกให้โยอันน่าได้ไปเป็นแบบกับเธอด้วย ในขณะที่สถานการณ์กำลังไปได้ดีนั้น คามิลล์ได้พูดเป็นนัยกับไทร่าตอนอาหารเย็นว่าโยอันนามีความผิดปกติในการกินซึ่งไม่เป็นเรื่องจริงเลยแม้แต่น้อย

ในการถ่ายภาพ สาวๆ ต้องถ่ายภาพโฆษณาให้กับแว่นกันแดดโซสติส เอพริลดูเกร็งและคิดมากเกินไป คามิลล์ดูสับสนและยังไม่เป็นที่ชื่นชอบของตากล้อง เมอร์เซดีสดูตลาดเกินไปและไม่มีความเป็นแฟชั่นชั้นสูงเลย โยอันนาสามารถซ่อนรูปร่างที่ใหญ่เกินไปของตัวเองได้เป็นอย่างดี กรรมการลงความเห็นว่าภาพของแชนดี้เป็นภาพที่ดีที่สุดในฤดูกาลนี้และความเฉลียวฉลาดในการสัมภาษณ์ตอนโชว์ตัวทำให้เธอได้รับคำชมเป็นอย่างมาก กรรมการรู้สึกไม่พอใจกับทัศนคติของคามิลล์ที่ทำตัวเหมือนกับรู้ไปหมดซะทุกอย่างและยังแสดงความยโสออกมาเมื่อถูกสัมภาษณ์เกี่ยวกับท่าเดิน ซึ่งเธอตอบว่า "นี่เป็นท่าเดินที่จะทำให้เธอโด่งดังและมีชื่อเสียง"

เมอร์เซดีสกลายเป็นสองคนสุดท้ายเพราะลุคส์ที่ดูตลาดเกินไป แต่เป็นคามิลล์ที่ต้องกลับบ้านเพราะทัศนคติและความยโสในการสัมภาษณ์ตอนโชว์ตัว

* **ผู้ที่ถูกเรียกชื่อคนแรก** : แชนดี้ ซัลลีแวน
* **ผู้ที่ยืนเป็นสองคนสุดท้าย** : คามิลล์ แมคโดนัลด์ และ เมอร์เซดีส เซลบา-ชอร์เตอร์
* **ผู้ที่ถูกคัดออก** : คามิลล์ แมคโดนัลด์
* **ช่างถ่ายภาพ** : แมสสิโม คอสโทลิ
* **แขกรับเชิญพิเศษ** : ไคล์ แฮ็กเลอร์, เดวิด บราวนด์, เอเลน่า ซิมารอสตี้, คาร์โล เดอ เอมิซี่, เคเซีย เอลวิน, ลิเลียน่า โรนันโด, โนเอล มาร์ติน, ไมเคิล จิอานินี่

#### The Girl Who Is Afraid Of Snakes

*ออกอากาศ : 9 มีนาคม 2547*

ประมวลเหตุการณ์ทั้งหมดที่ผ่านมาของผู้เข้าแข่งขันจาก 12 คน เหลือ 4 คนสุดท้าย และภาพเหตุการณ์ต่างๆ ที่ไม่เคยเปิดเผยมาก่อน

#### The Girl Who Cheated

*ออกอากาศ : 16 มีนาคม 2547*

สาวๆ ได้เชิญนายแบบหนุ่มที่พาไปโชว์ตัวมาปาร์ตี้ในบ้าน ด้วยความเหงาที่ต้องห่างไกลกับแฟนและความเมาทำให้แชนดี้เผลอมีความสัมพันธ์ลึกซึ้งไปกับนายแบบหนุ่ม ซึ่งทำให้เธอรู้สึกผิดเป็นอย่างมาก วันต่อมาแชนดี้จึงโทรไปสารภาพกับเอริค แฟนของเธอ ซึ่งทำให้ทั้งคู่ทะเลาะกันอย่างรุนแรงมาก

ในสัปดาห์นี้ผู้เข้าแข่งขันต้องเรียนรู้เกี่ยวกับการแต่งตัวสไตล์อิตาลีโดยต้องรู้จักเปิดส่วนที่ดีและปิดข้อเสียของร่างกาย โดยสาวๆ ต้องไปเลือกเสื้อผ้าจากตลาดนัดแต่ต้องทำให้เป็นแฟชั่นชั้นสูงให้ได้ และผู้ชนะการแข่งขันก็คือแชนดี้โดยรางวัลคือการได้ใช้ชีวิตในคฤหาสน์สุดหรูหนึ่งคืน และเธอเลือกโยอันนาให้ไปพักกับเธอด้วย

สัปดาห์นี้ผู้เข้าแข่งขันต้องถ่ายภาพนู้ดคู่ให้ดูเย้ายวน โรแมนติค และเป็นแฟชั่นชั้นสูง ที่ห้องตัดสิน เมอร์เซดีสทำให้กรรมการประทับใจที่เธอสามารถเปลี่ยนเสื้อผ้าที่ใส่ให้เป็นแฟชั่นชั้นสูงได้ และความจู้จี้และคิดมากจนเกินไปในตอนถ่ายภาพของเอพริลทำให้เธอต้องกลับบ้าน

* **ผู้ที่ถูกเรียกชื่อคนแรก** : โยอันนา เฮาวส์
* **ผู้ที่ยืนเป็นสองคนสุดท้าย** : เอพริล วิลค์เนอร์ และ เมอร์เซดีส เซลบา-ชอร์เตอร์
* **ผู้ที่ถูกคัดออก**: เอพริล วิลค์เนอร์
* **ช่างถ่ายภาพ** : อัลมิคาเร่ อินอาลซ่า, อเล็กซ์ มาร์ทิเนโก
* **แขกรับเชิญพิเศษ** : จีน ลุค, โนเล่ แมริน, โลริส ร็อซชี่, สตีเฟน แฟร์ไชลด์

#### The Girl Who Is America's Next Top Model

*ออกอากาศ : 23 มีนาคม 2547*

ในการถ่ายรูปครั้งสุดท้าย สาวๆ ต้องถ่ายภาพบิวตี้ช็อตสำหรับเครื่องสำอาง โดยแต่ละคนจะได้ถ่ายกันคนละสไตล์ ในห้องตัดสิน เมอร์เซดีสได้รับคำชมว่าเหมือนกับนางแบบมืออาชีพ ในขณะที่แชนดี้กับโยอันนาต้องตกเป็นสองคนสุดท้าย และแชนดี้เป็นผู้ที่ต้องตกรอบเพราะคณะกรรมการลงความเห็นว่า เธอยังไม่มีประสิทธิภาพและยังไม่สามารถที่จะรับความกดดันได้มากพอ

* **ผู้ที่ถูกเรียกชื่อคนแรก** : เมอร์เซดีส เซลบา-ชอร์เตอร์
* **ผู้ที่ยืนเป็นสองคนสุดท้าย** : แชนดี้ ซัลลีแวน และ โยอันนา เฮาว์ส
* **ผู้ที่ถูกคัดออก** : แชนดี้ ซัลลีแวน
* **ช่างถ่ายภาพ** : แมซสิโอ คอสทรอย

จากนั้นสองสาวที่เหลือก็ได้พบกับ ดีน และ แดน จาก ดีสแควร์ ซึ่งเป็นเจ้าของโชว์ซึ่งพวกเธอจะต้องเดินแบบให้ในไฟนอลรันเวย์ ระหว่างเดินแบบส้นรองเท้าของโยอันนาเกิดหักขึ้นมา เธอจึงต้องใส่รองเท้าของเมอร์เซดีสเดินต่อจนโชว์สำเร็จลงด้วยดี

ในห้องผู้ตัดสิน คณะกรรมการรู้สึกว่าการเดินแบบของเมอร์เซดีสโดดเด่นที่สุดจนเหมือนโชว์ทั้งหมดเป็นของเธอคนเดียว ในขณะที่ใบหน้าของโยอันนามีความเป็นเอกลักษณ์ เธออยู่และหายใจเข้าออกเป็นแฟชั่นอละมีความต้องการมากกว่าเมอร์เซดีส หลังจากที่หารือกันเป็นที่เรียบร้อยกรรมการก็ตัดสินใจว่า อเมริกาส์เน็กซต์ท็อปโมเดลคนที่สองก็คือ โยอันนา เฮาว์ส

* **ผู้ชิงตำแหน่งสองคนสุดท้าย** : เมอร์เซดีส เซลบา-ชอร์เตอร์ และ โยอันนา เฮาว์ส
* **อเมริกา เน็กซต์ ทอป โมเดล** : โยอันนา เฮาว์ส
* **แขกรับเชิญพิเศษ** : โนเล่ แมริน, ไจแอน ลูก้า กิวอิโทลี, ดีน คาเทน, แดน คาเทน

ผู้เข้าแข่งขัน
--------------

| ผู้เข้าแข่งขัน | อายุ | รัฐที่ลงสมัคร | ผลการแข่งขัน | ลำดับ |
| --- | --- | --- | --- | --- |
| แอนนา แบรดฟิล์ด | 24 | จอร์เจีย | ถูกคัดออกในตอนที่ 1 | 12 |
| เบธานี่ ฮาริสัน | 22 | เท็กซัส | ถูกคัดออกในตอนที่ 2 | 11 |
| เฮทเธอร์ บลัมเบิร์ก | 18 | แคลิฟอร์เนีย | ถูกคัดออกในตอนที่ 3 | 10 |
| เจเนสเซีย ชาคอส | 21 | วอชิงตัน | ถูกคัดออกในตอนที่ 4 | 9 |
| ซีโอมาร่า ฟรานส์ | 25 | นิวเจอร์ซีย์ | ถูกคัดออกในตอนที่ 5 | 8 |
| เคธี่ แอนเดอร์สัน | 18 | มินนิโซตา | ถูกคัดออกในตอนที่ 6 | 7 |
| ซาร่า เรซี่-ทาบริซี่ | 22 | วอชิงตัน | ถูกคัดออกในตอนที่ 7 | 6 |
| คามิลล์ แมคโดนัลด์ | 25 | นิวยอร์ก | ถูกคัดออกในตอนที่ 8 | 5 |
| เอพริล วิลค์เนอร์ | 23 | ฟลอริดา | ถูกคัดออกในตอนที่ 10 | 4 |
| แชนดี้ ซัลลีแวน | 21 | มิสซูรี | ถูกคัดออกในตอนที่ 11 | 3 |
| เมอร์เซดีส เซลบา-ชอร์เตอร์ | 22 | แคลิฟอร์เนีย | รองชนะเลิศ | 2 |
| โยอันนา เฮาวส์ | 23 | ฟลอริดา | **ชนะเลิศ** | **1** |
|

สรุปผลการแข่งขัน
----------------

### ลำดับการเรียกชื่อ

ไทราเรียกชื่อ| ลำดับ | ตอนที่ |
| --- | --- |
| 1 | 2 | 3 | 4 | 5 | 6 | 7 | 8 | 10 | 11 |
| 1 | คามิลล์ | **เคที่** | แชนดี้ | เมอร์เซดีส | ซาร่า | **เอพริล** | แชนดี้ | แชนดี้ | โยอันนา | เมอร์เซดีส | โยอันนา |
| 2 | แชนดี้ | โยอันนา | เอพริล | ซีโอมาร่า | **เมอร์เซดีส** | โยอันนา | เมอร์เซดีส | โยอันนา | แชนดี้ | โยอันนา | เมอร์เซดีส |
| 3 | เอพริล | คามิลล์ | **โยอันนา** | **แชนดี้** | เอพริล | เมอร์เซดีส | คามิลล์ | เอพริล | เมอร์เซดีส | แชนดี้ |  |
| 4 | เมอร์เซดีส | เอพริล | เมอร์เซดีส | โยอันนา | โยอันนา | แชนดี้ | **เอพริล** | เมอร์เซดีส | เอพริล |  |
| 5 | เคที่ | เมอร์เซดีส | ซาร่า | ซาร่า | เคที่ | ซาร่า | โยอันนา | **คามิลล์** |  |
| 6 | ซาร่า | ซาร่า | คามิลล์ | เอพริล | แชนดี้ | คามิลล์ | ซาร่า |  |
| 7 | เฮทเทอร์ | ซีโอมาร่า | เจนาสเชีย | คามิลล์ | คามิลล์ | เคที่ |  |
| 8 | โยอันนา | เฮทเทอร์ | เคที่ | เคที่ | ซีโอมาร่า |  |
| 9 | เบธานี่ | เจนาสเชีย | ซีโอมาร่า | เจนาสเชีย |  |
| 10 | ซีโอมาร่า | แชนดี้ | เฮทเทอร์ |  |
| 11 | เจนาสเชีย | เบธานี่ |  |
| 12 | แอนนา |  |

* ผู้ชนะของรางวัลประจำสัปดาห์
* ผู้ที่ถูกคัดออกจากการแข่งขัน
* ผู้ที่ชนะรางวัลประจำสัปดาห์และถูกคัดออก
* ผู้ที่ชนะเลิศการแข่งขัน

### การแปลงโฉม

* **เอพริล** : ย้อมสีดำ และตัดเพิ่มหน้าม้า
* **คามิลล์** : แก้ผมเปียรอบๆ ออกให้หมด
* **เคธี่** : ตัดผมสั้น สไตล์ทวิกกี้
* **เฮทเธอร์** : ย้อมสีบลอนด์ให้เพิ่มขึ้น
* **เจนาสเซีย** : ตัดผมสั้นระดับไหล่
* **เมอร์เซดีส** : ต่อผมให้ยาว และฟูหนา
* **ซาร่า** : ย้อมสีบลอนด์
* **แชนดี้** : ย้อมสีแพลทตินั่มบลอนด์ และใส่คอนแทคเลนส์
* **ซีโอมาร่า** : ต่อผมยาวสีดำเป็นลอนหนา
* **โยอันนา** : ตัดทรงโมฮอว์ค

### การแข่งขัน

* **สัปดาห์ที่ 1** : ถ่ายภาพบอดี้ เพ้นท์ เป็นอีฟในสวนเอเดน สำหรับ เฟรช ลุคส์ คอนแทคเลนส์
* **สัปดาห์ที่ 2** : ถ่ายภาพโฆษณาให้กับรองเท้า สตีฟ แมดเดน
* **สัปดาห์ที่ 3** : ถ่ายภาพโหนตัวจากที่สูง เพื่อโฆษณาให้กับร้านซักรีด เชลลิ ซีกัล
* **สัปดาห์ที่ 4** : ถ่ายภาพคล้าย ดาราผู้มีชื่อเสียง
* **สัปดาห์ที่ 5** : ถ่ายภาพเป็นภูติใต้น้ำให้กับ เควนช์
* **สัปดาห์ที่ 6** : ถ่ายภาพบิวตี้ ช็อท ขาว-ดำ,ถ่ายโฆษณา ให้กับ มันฝรั่ง โรลิโทส
* **สัปดาห์ที่ 7** : ถ่ายมิวสิกวีดีโอให้กับ ไทร่า แบงส์ ในเพลง "Shake ya Body"
* **สัปดาห์ที่ 8** : ถ่ายภาพโฆษณาแว่นกันแดด ในสนามกีฬาโบราณของอาณาจักรโรมัน
* **สัปดาห์ที่ 9** : ถ่ายภาพเปลือยโดยให้ความรู้สึกเย้ายวน แบบคู่กัน
* **สัปดาห์ที่ 10** : ถ่ายภาพบิวตี้ ช็อท เน้นโครงหน้า ระดับสูง
* **รอบ 2 คนสุดท้าย**: แข่งขันเดินแบบ ในระดับมืออาชีพ

### บุคคลที่เกี่ยวข้องกับรายการ

* ไทรา แบงส์ - เจ้าของรายการ, ช่างภาพ และกรรมการหลัก
* ไนเจล บาร์คเกอร์ - กรรมการ, ช่างภาพ
* เจนิส ดิคคินสัน - กรรมการ
* อีริค นิโคลสัน - กรรมการ
* เจ.อเล็กซานเดอร์ - ครูฝึกสอนการเดินแบบ
* เจย์ แมนูเอล - ผู้กำกับการถ่ายภาพ

อ้างอิง
-------


| * ด
* ค
* ก
อเมริกาส์เน็กซต์ท็อปโมเดล |
| --- |
| **กรรมการปัจจุบัน** | ริต้า โอรา  **·**  แอชลีย์ กราแฮม  **·**  ดรูว์ เอลเลียต  **·**  ดรูว์ เอลเลียต |
| **อดีตกรรมการ** | ไทรา แบงส์  **·**  เคลลี่ ครูโทน  **·** เจ.อเล็กซานเดอร์  **·**  ยู ไซ  **·**  เจนิส ดิคคินสัน  **·**  โบว์ คิลเลียน  **·**  คิโมร่า ลี ซิมมอนส์  **·**  อีริค นิโคลสัน  **·**  โนเล่ แมริน  **·**  ทวิกกี้  **·**  พอลลิน่า โพริซโคว่า  **·**  อังเดร ลีออน ทอลลีย์  **·**  ไนเจล บาร์คเกอร์  **·**  เจย์ แมนูเอล  **·** ร็อบ อีวานส์  **·**  จอห์นนี่ วูเจ็ค  **·**  ไบรอันบอย |
| **ฤดูกาล : ผู้ชนะ** | 1 : เอเดรียนน์ เคอร์รี่  **·**  2 : โยอันนา เฮาสว์  **·**  3 : อีวา พิกฟอร์ด  **·**  4 : นาอิมา โมร่า  **·**  5 : นิโคล ลิงก์เลทเทอร์  **·**  6 : แดเนียลล์ อีวานส์  **·**  7 : แคริดี อิงลิช  **·**  8 : แจสลีน กอนซาเลซ  **·**  9 : ซาลีช่า สโตเวอร์  **·**  10 : วิทนีย์ ทอมป์สัน  **·**  11 : แม็กคีย์ ซัลลีแวน  **·**  12 : ทีโยน่า แอนเดอร์สัน  **·**  13 : นิโคล ฟ็อกซ์  **·**  14 : คริสต้า ไวท์  **·**  15 : แอน วอร์ด  **·**  16 : บริททานี่ ไคลน์  **·**  17 : ลิซ่า ดามาโต้  **·**  18 : โซฟี่ ซัมเนอร์  **·**  19 : ลอร่า เจมส์  **·**  20 : จอร์แดน มิลเลอร์  **·**  21 : คีธ คาร์ลอส **·**  22 : ไนล์ ดิมาร์โค่ **·** 23 : อินเดีย แกนส์ **·**  24 : ไคล่า โคลแมน |